O **Arquipélago Toscano** é unha cadea de illas entre o Mar da Liguria e o Mar Tirreno, ao oeste da Toscana, Italia.

A proximidade das illas a varias cidades importantes converteunas nun lugar turístico destacado. A historia e a literatura aseguraron que a maioría da xente este familiarizada coas illas de Elba e Montecristo.

| Illa | Áreaen km² | Poboación1º xan. 2016 |
| --- | --- | --- |
| Elba | 223,5 | 32.290 |
| Giglio | 21,21 | 1.442 |
| Capraia | 19,30 | 415 |
| Montecristo | 10,39 | 2 |
| Pianosa | 10,25 | 10 |
| Gorgona | 2,23 | 220 |
| Giannutri | 2,60 | 10 |
| Outras | 3,34 | 0 |
| **Total:** | 292´82 | 34.389 |

Xeografía
---------

O arquipélago toscano está situado entre a costa de Córsega e a costa Toscana e contén sete illas principais, Capraia, Elba, Giannutri, Giglio, Gorgona, Montecristo e Pianosa; todas as cales están protexidas como parte do Parque Nacional do Arcipelago Toscano. O arquipélago esténdese ata 166 km desde a illa máis setentrional de Gorgona ata o sur de Giannutri e 56 km desde a illa occidental de Capraia ata a costa toscana.

Hai varios illotes no arquipélago incluíndo:

* Cerboli (Canle de Piombino)
* Formiche di Grosseto (Grosseto)
* Isola della Cappa (Giglio)
* Isola Corbella (Elba)
* Isola di Ortano (Elba)
* Isola della Peraiola (Capraia)
* Isola di Topi (Canle de Piombino)
* Isole Gemini (Elba)
* Isolotto della Scarpa (Pianosa)
* Isolotto della Scola (Pianosa)
* Palmaiola (Canle de Piombino)
* Scoglietto di Portoferraio (Elba)

e arrecifes como: 

* Faraglione del Giglio
* Formiche di Capraia (Capraia)
* Formiche della Zanca (Elba)
* Isola dei Liscoli (Elba)
* Le Scole (Giglio)
* Meloria Shoal (Livorno)
* Scoglio d'Africa (Canle de Corsica)
* Scoglio Forano (Pianosa)
* Scoglio del Gatto (Capraia)
* Scoglio della Manza (Capraia)
* Scoglio dell’Ogliera (Elba)
* Scoglio del Remaiolo (Elba)
* Scoglio della Triglia (Elba)
* Vada Shoal (Vada)

Outros illotes e arrecifes que non forman parte do arquipélago:

* Argentarola (Monte Argentario)
* Isolotto di Porto Ercole
* Isolotto dello Sparviero
* Scoglio della Focacciola

Xeoloxía
--------

Capraia ten unha orixe volcánica
O arquipélago toscano representa unha rexión de correlación entre os sistemas de Sardeña e Córsega e a península italiana. Formado por sete illas e varios illotes e arrecifes que teñen diversa procedencia xeolóxica como magmática, sedimentaria e metamórfica. A orixe do arquipélago data do Triásico segundo o tipo de rochas.

No cuaternario o arquipélago relacionouse coas flutuacións do nivel do mar debido aos períodos glacial e interglacial. Na última glaciación o nivel do mar caeu e Elba converteuse nunha península unida ao continente e Pianosa. A glaciación de Würm foi seguida por unha fase de quecemento, e o mar subiu lentamente para alcanzar o seu nivel actual.

Illas
-----

### Elba

Elba é unha illa mediterránea na Toscana, Italia a 10 km da cidade costeira de Piombino. A illa máis grande do arquipélago toscano, Elba tamén forma parte do Parque Nacional do Arquipélago Toscano e é a terceira illa máis grande de Italia, logo de Sicilia e Sardeña. Está situado no mar Tirreno, a 50 km ao leste da illa de Córsega.

### Giglio

Illa del Giglio é unha illa e concello italiana situada no mar Tirreno, na costa de Toscana, e forma parte da Provincia de Grosseto. A illa é unha das sete que forman o arquipélago toscano, que se atopa dentro do Parque Nacional do Arquipélago Toscano. "Giglio" significa "lirio" en italiano, e aínda que o nome parece coherente coa insignia da República de Florencia, provén de Aegilium, "Illa de cabras", unha transliteración latina da palabra grega para "cabra pequena" (Lingua grega antiga: *Aigýllion*, *Αιγύλλιον*).

### Capraia

Capraia é unha illa italiana, é a máis setentrional das sete illas do arquipélago toscano e a terceira máis grande logo de Elba e Giglio. É tamén unha "comuna" (concello) pertencente á Provincia de Livorno. A illa ten unha poboación duns 400 habitantes.

### Montecristo

Montecristo é unha illa no mar Tirreno e parte do arquipélago toscano. Administrativamente pertence ao municipio de Portoferraio na provincia de Livorno, Italia. A illa ten unha superficie de 10´39 km2 e ten aproximadamente 4´3 km no seu punto máis ancho. As costas son escarpadas, e teñen un perimetro de 16 km.. A illa é unha reserva natural e forma parte do Parque Nacional do Arquipélago Toscano.

### Pianosa

A pequena illa de Pianosa, cunha superficie de 10,25 km², ten un perímetro costeiro de 26 km. Forma parte do arquipélago toscano de Italia no mar Tirreno.

### Gorgona

Gorgona é a illa máis setentrional do arquipélago toscano. Entre Córsega e Livorno, esta illa diminuta é valorada pola súa fauna, especialmente aves mariñas, e o seu illamento. Esta última calidade foi a razón da fundación dunha Abadía en Gorgona na Idade Media. Logo da súa pechadura, os terreos do mosteiro e os edificios apropiáronse en 1869, para a fundación da colonia penal agrícola de Gorgona, que está actualmente en uso.

### Giannutri

Giannutri é unha pequena illa no Mar Tirreno, fronte á costa de Toscana, Italia. É a illa máis austral do arquipélago toscano e é unha parte da comuna da Isola de Giglio na provincia de Grosseto.

Illotes
-------

### Formiche di Grosseto

As Formiche di Grosseto ("formigas de Grosseto") é un grupo de illotes que emerxen agudamente no arquipélago toscano. Están localizados no mar aberto entre a costa do Parque Natural de Maremma e Pianosa, aproximadamente a 24 km de Porto Santo Stefano en Monte Argentario e 15,1 km de Marina di Grosseto. Forman parte da comuna de Grosseto e son unha reserva natural que forma parte dunha área de protección especial.

### Palmaiola

Palmaiola é un illote situado no medio da Canle de Piombino, a 3 km de Elba e 7 km de Piombino; É parte da comune de Rio Marina.

Arrecifes
---------

### Meloria

Meloria é un arrecife rochoso, rodeado por un baixío, na costa toscana, no mar da Liguria, a 5,6 km. ao noroeste de Livorno.

### Scoglietto di Portoferraio

|  |
| --- |
|  |
| **Datos xerais** |
| **Localización xeográfica** | Scoglietto di Portoferraio''Sommità'' |
| **Localización municipal** | Scoglietto di Portoferraio |
| **Construción** | 1910 |
| **Datos técnicos** |
| **Código internacional** | E-1410 |
| **Descrición** | Torre cilíndrica de silleria |
| **Altura sobre o nivel do mar** | 24 metros |
| **Altura sobre o terreo** | 8 metros |
| **Características** | Fl (2) W 6s. |
| **Período** |  |
| **Alcance** | 5 millas náuticas (9,3 km) |
|

O Scoglietto di Portoferraio é un arrecife rochoso sen vexetación localizado fronte Portoferraio. É unha área mariña protexida desde 1971 e desde xaneiro de 2014 é un Sitio de Importancia Comunitaria. O arrecife ten 150 m de longo e 124 m de largo e está a 1,36 de Punta Capo Bianco e de Punta Falconaia.

### Faro do Scoglietto di Portoferraio

O primeiro faro histórico construíuse en 1910, logo foi reconstruído en 1945 porque resultou destruído durante a segunda guerra mundial. O faro é unha torre de pedra cadrada coa torre cilíndrica de pedra colocada nunha esquina. Ten un balcón e a lanterna está a 24 metros sobre o nivel do mar. Está completamente automatizado e operado por Marina Militar identificado polo número de código 2068 E.F. O faro é alimentado por unha unidade de enerxía solar e emite un grupo de dous flases brancos alternando nun período de seis segundos visible ata 9,3 km.

### Scoglio d'Africa

O Scoglio d'Africa, tamén chamada Formica di Monte Cristo ("formiga de Monte Cristo"), é un pequeno arrecife solitario pertencente ao arquipélago toscano situado en mar aberto entre o mar Tirreno e a canle de Córsega. Está situado a 18,5 km ao oeste da illa de Montecristo, 23,5 km ao sur da illa de Pianosa e a 43,1 km ao leste de Córsega. Administrativamente pertence ao concello de Campo nell'Elba. Tamén forma parte do Parque Nacional do Arquipélago Toscano.

Galería
-------

* L'Enfola, illa de ElbaL'Enfola, illa de Elba
* Praia de Scaglieri, illa de ElbaPraia de Scaglieri, illa de Elba
* Cala Giovanna, illa PianosaCala Giovanna, illa Pianosa
* Capraia vila principal, illa de CapraiaCapraia vila principal, illa de Capraia
* Illa de MontecristoIlla de Montecristo
* Casa de Napoleón I en Portoferraio.Casa de Napoleón I en Portoferraio.
* Praia de Cannelle, illa GiglioPraia de Cannelle, illa Giglio
* Costa de GiannutriCosta de Giannutri
* A vila de Gorgona vista desde o portoA vila de Gorgona vista desde o porto
* Palazzo della Specola, illa PianosaPalazzo della Specola, illa Pianosa
* Villa di San Martino, PortoferraioVilla di San Martino, Portoferraio
* O característico burgo de CapoliveriO característico burgo de Capoliveri

42°49′42.8″N 10°19′51.8″L﻿ / ﻿42.828556, -10.331056

Notas
-----

1. ↑  Istat Arquivado 26 de xuño de 2017 en Wayback Machine. Retrieved 29 de marzo de 2017
2. ↑  "Archipelago Toscano national Park". Arquivado dende o orixinal o 05 de agosto de 2017. Consultado o 06 de maio de 2017.
3. ↑  Mar Ligure Marina Militare
4. ↑  Scoglietto di Portoferraio lighthouse Marina Militare
5. ↑  Scoglio d'Africa Marina Militare

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arquipélago Toscano Modificar a ligazón no Wikidata*** |

### Outros artigos

* Illa de Elba

### Ligazóns externas

* Official **Tuscan Archipelago National Park** website *(en inglés)*

|  |  |
| --- | --- |
| Control de autoridades | 
* Wd: Q212203
* WorldCat
* VIAF: 236359453
* BNF: 12130149v
* BRE: 4198624
* GEC: 0067043
* GeoNames: 3165359
* GND: 4060487-1
* NKC: ge638153
* Pleiades: 490307091

 |